stanford-oval/wikipedia huggingface dataset:
ג'קספטיקאיי

שון ויליאם מקלאקלין (באנגלית: Seán William McLoughlin; נולד ב-7 בפברואר 1990) המוכר בכינויו ג'קספטיקאיי (באנגלית: JackSepticEye), או רק ג'ק, הוא גיימר ופרשן משחקי וידאו אירי ביוטיוב, ידוע בעיקר על ידי סדרת סרטוני ה"בואו נשחק" (כאשר הוא מרבה לצעוק) ובגלל הולוגים שלו.
מקלאקלין התחיל את קריירת היוטיוב שלו בשנת 2012. הוא מציג את ערוצו עם השותף הבדיוני שלו, סאם- עין "מזוהמת" ירוקה עם זנב. נכון ל-8 במרץ 2023, לערוץ יש יותר מ-29 מיליון משתמשים רשומים, סך הכל 5,057 סרטונים שפורסמו, יותר מ-15.9 מיליארד צפיות כוללות, כאשר הסרטון הנצפה ביותר קיבל 102.64 מיליון צפיות והוא מדורג במקום ה-1 ברשימת הערוצים עם הכי הרבה רשומים באירלנד. שון היה מנחה משנה באירוע ה-South by Southwest במרץ 2016.
חייו האישיים

מקלאקלין נולד בעיירה את'לון שבאירלנד.
הוא היה מתופף לשעבר של להקת רוק כבד אינדית בשם "מורם אל הקרקע - Raised to the Ground" שהיו פעילים בזמן שהיה בקולג'.
אחד האחים הגדולים שלו, מלקולם מקלאקלין הוא סופר.
בשנות ה-2000 המאוחרות, הוא סיים את לימודיו בתיכון עם תואר מוזיקה וטכנולוגיה בנוסף תואר של מלונאות.
סביב תחילת שנת 2010, מקלאקלין נשר מהמכללה לאחר שנתיים, אבל לאחר פגישה עם אדם באתר Interpals, הוא החליט ללכת ללמוד אנגלית.
הוא סיים את הקולג' סביב 2014, אותה שנה בה הערוץ שלו הגיע למיליון משתמשים רשומים.
מקלאקלין היה בעבר במערכת יחסים עם Wiishu, יוטיוברית ואמנית. כיום הוא יוצא עם אוולין סמולדרס (Evelien Smolders), יוטיוברית ושדרנית טוויץ' הולנדית. הם מתגוררים ביחד בעיר בשם ברייטון, ליד לונדון שבאנגליה.
קריירת היוטיוב

מקלאקלין הצטרף לראשונה ליוטיוב ב-24 בפברואר 2007, בשם Jacksepticeye.
הוא החל ליצור סרטוני "בואו נשחק" של Far Cry 3 ו-Dark Souls. הסרטונים הישנים ביותר שלו נחשבים ל"רגועים" באופן משמעותי מהסרטונים החדשים שלו, וזאת הסיבה שהוא מחשיב את עצמו ל"פרשן משחקי הווידאו האנרגטי ביותר ביוטיוב". הפריצה שלו קרתה ב-2013 כשפיודיפאי הזכיר אותו בסרטון. הודות לכך, מספר המנויים ל-Jacksepticeye זינק מ-2500 ל-15000 בתוך 4 ימים.
הוא קיבל את הכינוי "ג'ק" בעיקר מאמו, ולאחר מכן מחבר, שהיה קורא לו כך כשהיה צעיר. אותו חבר החל לקרוא לו "ג'ק עין מזוהמת", לאחר שנחתך בעין בטעות ממשקפיים של חבר בתאונה שקרתה כאשר הם שיחקו כדורגל. לדבריו, הפצע דימם במשך די הרבה זמן והזדהם אחרי כמה שבועות, ומכאן השם "ג'ק עין מזוהמת".
למקלאקלין יש סדרות משחקים שונות, כשבדרך כלל כל פרק מרווח בכ-3–5 ימים אחד מהשני. לאחרונה החל לארח בסרטוניו חברים מיוטיוב כמו מארקיפלייר ופיודיפאי. בשנת 2015 הקליט קולות דיבוב לדמותו שלו בשביל משחק המחשב והפלאפון- "PewDiePie: The Legend of the BroFist" של כוכב היוטיוב פיודיפאי יחד עם יוטיוברים אחרים כמו מארקיפלייר וסינמונטוסטקן. למקלאקלין יש שתי סדרות תמידיות. אחת מתוך שתי הסדרות היא "קורא את תגובותיכם" שבו הוא קורא את תגובות המשתמשים מרשתות חברתיות שונות ועונה להם. הסדרה השנייה היא ולוגים, שבהם הוא בדרך כלל מדבר על חייו האישיים, או על אקטואליה הקשורה לערוץ. רוב הסרטונים כוללים שפה בוטה.
הערוץ החל לגדול לראשונה בספטמבר 2013, ועד היום גדל בצורה מהירה למדי.
בשנת 2022 דורג במקום ה־15 ברשימת יוצרי התוכן המרוויחים ביותר של פורבס, עם רווחים של כ־16.8 מיליון דולר בשנת 2021.
בנובמבר 2024 הודיע שהוא אובחן על הרצף האוטיסטי.
הערות שוליים

↑  Yanna Berman, jacksepticeye YouTube stats and analytics, ThoughtLeaders, ‏8 למרץ 2023 (באנגלית)
↑  Quinton O'Reilly, This Irish YouTuber went from 2,500 to 1.5 million subs in the space of a year, TheJournal.ie (באנגלית)
↑  Alexandra Sternlicht, Top Creators 2022, Forbes (באנגלית)
| --- | --- |
בקרת זהויות :  MusicBrainz: f48f3745-47fe-4619-b3fa-619070e4f66e
אלכסיס מק אליסטר

אלכסיס מק אליסטר (בספרדית: Alexis Mac Allister; נולד ב-24 בדצמבר 1998 בסנטה רוסה) הוא כדורגלן ארגנטינאי המשחק בעמדת הקשר בליברפול מהפרמייר ליג ובנבחרת ארגנטינה.
קריירת משחק > ארחנטינוס ג'וניורס

מק אליסטר החל את דרכו בקבוצת הנוער של סוסיאל פארקה, יחד עם שני אחיו, קווין ופרנסיס, בטרם הצטרף למחלקת הנוער של ארחנטינוס ג'וניורס. בעונת 2016/2017, עלה לשחק בקבוצה הבוגרת, ששיחקה אז בליגת המשנה הארגנטינאית תחת המאמן גבריאל היינצה. ב-30 באוקטובר 2016 ערך הופעת בכורה בקבוצה הבוגרת, ועד לסיום העונה תרם שלושה שערי ליגה ב-23 הופעות, מתוכן 13 בהרכב הפותח, שסייעו לקבוצתו לסיים במקום הראשון בטבלה, בפער של 11 מסגניתה צ'קריטה ג'וניורס, בדרך להעפלה לליגה הבכירה.
את הופעת הבכורה שלו בליגה הבכירה ערך ב-9 בספטמבר 2017, בהפסד 1–2 לפטרונטו. ב-25 בנובמבר שיתף פעולה לראשונה עם שני אחיו על אותו המגרש, כאשר כל השלושה שותפו בהפסד 0–1 לסן לורנסו.
ב-24 בינואר 2019 נמכר לברייטון אנד הוב אלביון האנגלית, ומיד הושאל בחזרה לארחנטינוס ג'וניורס עד לתום עונת 2018/2019.
קריירת משחק > בוקה ג'וניורס

ביוני 2019 שוב הושאל מק אליסטר מברייטון, בטרם ערך הופעה אחת במדי המועדון, ושוב חזר לליגה הארגנטינאית, הפעם כמושאל בבוקה ג'וניורס. הוא כבש כבר בהופעת הבכורה שלו במדי הקבוצה בגביע ליברטדורס, ובחצי שנה במדי המועדון כבש שער ליגה בודד ב-13 הופעות. לאחר עזיבתו המשיכה בוקה לזכייה באליפות ארגנטינה.
קריירת משחק > ברייטון אנד הוב אלביון

בינואר 2020, במהלכה של עונת 2019/2020, חזר מק אליסטר לברייטון. ב-7 במרץ 2020 ערך את הופעת הבכורה שלו במועדון, כמחליף בשוויון 0-0 מול וולברהמפטון וונדררס. היה זה משחקה האחרון של ברייטון לפני עצירת הליגה בעקבות מגפת הקורונה, ובטרם חידושה בחודש יוני. עד לתום העונה הספיק לערוך תשע הופעות ליגה ולסייע לקבוצתו לשרוד בפרמייר ליג.
בספטמבר 2020, בפתיחתה של עונת 2020/2021, כבש את שני שערי הבכורה שלו במועדון בתוך שישה ימים, שניהם במסגרת גביע הפוטבול ליג, מול פורטסמות' ומול פרסטון נורת' אנד. ב-18 באוקטובר כבש את שער הליגה הראשון שלו במדי הקבוצה, כאשר איזן בדקת הסיום וקבע 1-1 מול יריבתה הגדולה של ברייטון, קריסטל פאלאס. ב-18 במאי, עם חזרתם של האוהדים למגרשים, היה שותף לניצחון הראשון של קבוצתו על מנצ'סטר סיטי מאז 1989, כאשר ברייטון חזרה מפיגור 0–2 לניצחון 2–3 על האלופה המכהנת.
במשחק הפתיחה של עונת 2021/2022 כבש מק אליסטר את שער הניצחון של ברייטון, שגברה 1–2 על ברנלי.
קריירת משחק > ליברפול

ב-8 ביוני 2023 חתם מק אליסטר לחמש שנים בליברפול, אליה עבר רשמית ב-1 ביולי 2023. הוא ערך הופעת בכורה בקבוצה ב-13 באוגוסט בתיקו 1-1 נגד צ'לסי.
נבחרת ארגנטינה

כחלק מתהליך ההצערה שיזם המאמן ליונל סקאלוני בנבחרת ארגנטינה, זכה מק אליסטר בזימון בכורה לנבחרת בעת ששיחק כמושאל בבוקה ג'וניורס, לקראת משחקי הידידות של ארגנטינה בארצות הברית. הוא ערך את הופעת הבכורה שלו בשוויון 0-0 מול צ'ילה בלוס אנג'לס ממוריאל קוליסיאום ב-6 בספטמבר 2019, כשעלה כמחליף בדקה השבעים במקומו של פאולו דיבאלה. שלושה ימים לאחר מכן, באלאמודום בסן אנטוניו, פתח בהרכב והוחלף על ידי רוברטו פריירה בדקה ה-65, כאשר ארגנטינה ביתרון 0–4, תוצאה שנותרה עד לסיום.
מק אליסטר זומן לסגל ארגנטינה האולימפית לקראת טורניר הכדורגל באולימפיאדת טוקיו (2020). המשחקים נערכו ביולי 2021, לאחר שנדחו בשנה עקב מגפת הקורונה. הוא פתח בהרכב והוחלף בכל שלושת משחקיה של ארגנטינה בשלב הבתים, שכללו הפסד 0–2 לאוסטרליה, ניצחון 0–1 על מצרים ושוויון 1-1 מול ספרד, שלאחריו הודחה הנבחרת מהמקום השלישי בבית, עקב פער שערים נחות.
נכלל בסגל נבחרת ארגנטינה בטורניר מונדיאל 2022, במשחק השלישי בשלב הבתים מול נבחרת פולין כבש לראשונה במדי הנבחרת הבוגרת והעלה אותה ליתרון 0–1 על פולין, מה שהבטיח את עלייתה לשמינית הגמר.
חיים אישיים

מק אליסטר הוא חלק ממשפחה ממנה יצאו כדורלגנים מקצוענים נוספים. שני אחיו, פרנסיס וקווין מק אליסטר, הם כדורגלנים מקצוענים, וכך היו גם אביו קרלוס ודודו פטריסיו. מוצאו של מק אליסטר הוא אירי וסקוטי.
סטטיסטיקות

נכון ל-14 באוגוסט 2023
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | בגביע הליגה> הופעות | בגביע הליגה> שערים | במפעלים יבשתיים> הופעות | במפעלים יבשתיים> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | ארחנטינוס ג'וניורס | ארגנטינה ליגת המשנה הארגנטינאית | 23 | 3 | 1 | 0 | - | - | - | - | 24 | 3 |
| 2017/2018 | ארחנטינוס ג'וניורס | ארגנטינה ליגת העל הארגנטינאית | 24 | 2 | 1 | 1 | - | - | - | - | 25 | 3 |
| 2018/2019 | ארחנטינוס ג'וניורס | ארגנטינה ליגת העל הארגנטינאית | 19 | 5 | 4 | 0 | 5 | 1 | 2 | 0 | 30 | 6 |
| 2019/2020 | בוקה ג'וניורס | ארגנטינה ליגת העל הארגנטינאית | 13 | 1 | 1 | 0 | - | - | 6 | 1 | 20 | 2 |
| 2019/2020 | ברייטון אנד הוב אלביון | אנגליה פרמייר ליג | 9 | 0 | - | - | - | - | - | - | 9 | 0 |
| 2020/2021 | ברייטון אנד הוב אלביון | אנגליה פרמייר ליג | 21 | 1 | 3 | 0 | 3 | 2 | - | - | 27 | 3 |
| 2021/2022 | ברייטון אנד הוב אלביון | אנגליה פרמייר ליג | 35 | 10 | 5 | 2 | 2 | 0 | - | - | 40 | 12 |
| 2023/2024 | ליברפול | אנגליה פרמייר ליג | 1 | 0 | 0 | 0 | 0 | 0 | 0 | 0 | 1 | 0 |
| סך הכול בקריירה | סך הכול בקריירה | סך הכול בקריירה | 178 | 27 | 14 | 3 | 12 | 3 | 10 | 1 | 214 | 34 |
סטטיסטיקות > נבחרת לאומית

נכון ל-14 באוגוסט 2023
| נבחרת ארגנטינה> שנה | נבחרת ארגנטינה> הופעות | נבחרת ארגנטינה> שערים |
| --- | --- | --- |
| 2019 | 2 | 0 |
| 2022 | 12 | 1 |
| 2023 | 3 | 0 |
| סה"כ | 17 | 1 |
תארים

אליפות ארגנטינה: 2019/2020
נבחרת ארגנטינה
גביע העולם בכדורגל: 2022
קופה אמריקה: 2024
הערות שוליים

↑  העסקה של הקיץ? אלכסיס מקאליסטר חתם בליברפול עד 2028, באתר וואלה, 8 ביוני 2023
↑  Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית)
| נבחרת ארגנטינה – מונדיאל 2022 (אלופת העולם) |
| --- | --- | --- |
|  1 ארמני •  2 פוית •  3 טגליאפיקו •  4 מונטייל •  5 פארדס •  6 פסלה •  7 דה פול •  8 אקוניה •  9 אלברס •  10 מסי •   11 די מריה •  12 רולי • 13 רומרו •  14 פלאסיוס • 15 קוריאה • 16 אלמדה • 17 גומס • 18 רודריגס • 19 אוטמנדי • 20 מק אליסטר • 21 דיבאלה • 22 לא. מרטינס • 23 א. מרטינס • 24 פרננדס • 25 לי. מרטינס • 26 מולינה • מאמן: סקאלוני |  1 ארמני •  2 פוית •  3 טגליאפיקו •  4 מונטייל •  5 פארדס •  6 פסלה •  7 דה פול •  8 אקוניה •  9 אלברס •  10 מסי •   11 די מריה •  12 רולי • 13 רומרו •  14 פלאסיוס • 15 קוריאה • 16 אלמדה • 17 גומס • 18 רודריגס • 19 אוטמנדי • 20 מק אליסטר • 21 דיבאלה • 22 לא. מרטינס • 23 א. מרטינס • 24 פרננדס • 25 לי. מרטינס • 26 מולינה • מאמן: סקאלוני | ארגנטינה |
| נבחרת ארגנטינה – קופה אמריקה 2024 |
| --- | --- | --- |
|  1 ארמני •  2 מרטינס קוארטה •  3 טגליאפיקו •  4 מונטייל •  5 פארדס •  6 פסלה •  7 דה פול •  8 אקוניה •  9 אלברס •  10 מסי •   11 די מריה •  12 רולי • 13 רומרו •  14 פלאסיוס • 15 גונסאלס • 16 לו סלסו • 17 גרנאצ'ו • 18 רודריגס • 19 אוטמנדי • 20 מק אליסטר • 21 קרבוני • 22 לא. מרטינס • 23 א. מרטינס • 24 פרננדס • 25 לי. מרטינס • 26 מולינה • מאמן: סקאלוני |  1 ארמני •  2 מרטינס קוארטה •  3 טגליאפיקו •  4 מונטייל •  5 פארדס •  6 פסלה •  7 דה פול •  8 אקוניה •  9 אלברס •  10 מסי •   11 די מריה •  12 רולי • 13 רומרו •  14 פלאסיוס • 15 גונסאלס • 16 לו סלסו • 17 גרנאצ'ו • 18 רודריגס • 19 אוטמנדי • 20 מק אליסטר • 21 קרבוני • 22 לא. מרטינס • 23 א. מרטינס • 24 פרננדס • 25 לי. מרטינס • 26 מולינה • מאמן: סקאלוני | ארגנטינה |
| --- | --- |
בקרת זהויות :  GND: 1275937055  VIAF: 7335167202652967930003   WorldCat (עם VIAF): 7335167202652967930003
סנטרל סי

| --- | --- |
סנטרל סי, אוקטובר 2019
סנטרל סי, אוקטובר 2019
 לידה:  4 ביוני 1998 (בן 26) הממלכה המאוחדת שפרדס בוש (אנ'), לונדון, הממלכה המאוחדת
 שם לידה:  אוקלי ניל ה. ט. קיסר-סו   Oakley Neil H T Caesar-Su
 שם במה:  סנטרל סי   סנץ' (Cench)
 מוקד פעילות:  הממלכה המאוחדת 
 תקופת הפעילות:  2015–הווה (כ־9 שנים)
 עיסוק:  ראפר, פזמונאי
 סוגה:  היפ הופ בריטי, טראפ, דריל בריטי
 שפה מועדפת:  אנגלית
 כלי נגינה:  קול
 חברת תקליטים:  Alternative Distribution Alliance, קולומביה רקורדס 
 centralcee.com
 פרופיל ב-IMDb
 
אוקלי ניל ה. ט. קיסר-סו (באנגלית: Oakley Neil H T Caesar-Su; נולד ב-4 ביוני 1998), הידוע בשם הבמה סנטרל סי (Central Cee), הוא ראפר ופזמונאי בריטי. בשנת 2020 זכה להצלחה לאחר שהוציא את הסינגלים "Day in the Life" ו-"Loading". המיקסטייפ הראשון שלו, Wild West, יצא לאור ב-12 במרץ 2021, ונכנס למצעד האלבומים הבריטי במקום השני. המיקסטייפ השני שלו, 23, יצא לאור ב-25 בפברואר 2022, והגיע לפסגת מצעד האלבומים הבריטי.
ראשית חייו

אוקלי ניל ה. ט. קיסר-סו נולד ב-4 ביוני 1998 בשפרדס בוש שבלונדון לאם אירית ולאב גינאי ממוצא אקוודורי-ביבליאני. סבא רבא שלו היה בן שבט הארוואק (אנ'). כשגדל, אביו היה משמיע בסביבתו מוזיקת היפ הופ, רגאיי ודאנסהול. קיסר-סו סיפר כי היה תלמיד מופנם בבית הספר, אך מפעם לפעם היה מתפרע ומאבד את עשתונותיו. הוא למד באותו בית ספר בו למד הראפר דיגה די (אנ'), כמה כיתות מעליו. בגיל 14 קיסר-סו התחיל להקליט מוזיקה. הוא עבד שלושה שבועות בחנות נעליים עד שגילה את גובה המשכורת שלו והתפטר.
קריירה > 2015–2019: תחילת הקריירה

בתחילת דרכו קיסר-סו השתתף בשיר "Ain't On Nuttin Remix" שיצא בינואר 2015, לצד ג'יי האס (אנ'), בונקאז ועוד, אז אימץ לעצמו את השם "סנטרל סי" כראפר. בפברואר באותה שנה הוציא לאור את השיר "StreetHeat Freestyle". באוגוסט 2016 הוא הוציא לאור את הסיגנל "Pull Up".
ב-2017 הוציא סנטרל סי את המיני-אלבום 17, שהיה הפרויקט הראשון שלו. באוקטובר 2019 הוציא לאור את שירו בסגנון הפריסטייל "Next Up?".
קריירה > 2020–2021: Wild West

בשנת 2019 קיסר-סו פגש את מנהלו לעתיד, YBeeez, שעודד אותו להמשיך לרדוף אחר המוזיקה. לאחר שהחליף את הסגנון שלו מהיפ הופ עם אוטו-טיון לסגנון הדומה לדריל בריטי, סנטרל סי הוציא לאור את סינגל הפריצה שלו "Day in the Life" ב-14 ביוני 2020. אחריו הוא הוציא את "Loading", ב-22 באוקטובר 2020. הווידאו קליפים לשני שירים אלה יצאו לאור על ידי GRM Daily (אנ'). שני השירים זכו להצלחה רבה, והגיעו כל אחד ל-20 המובילים במצעד הסינגלים הבריטי. במרץ 2021 סנטרל סי הוציא באופן עצמאי את המיקסטייפ הראשון שלו, Wild West. המיקסטייפ הגיע למקום השני במצעד האלבומים הבריטי ולמקום הראשון במצעד אלבומי ה-R&B הבריטי.
קריירה > 2021–הווה: 23

בספטמבר 2021, סנטרל סי הוציא לאור את הסינגל "Obsessed with You" (אנ'), שהגיע למקום הרביעי במצעד הסינגלים הבריטי, והיה בהמשך לסינגל המוביל במיקסטייפ השני שלו, 23, עליו הוכרז בנובמבר 2021. בחג המולד באותה שנה הוציא לאור את השיר "Daily Duppy".
ב-6 וב-27 בינואר 2022 יצאו לאור הסינגלים השני והשלישי במיקסטייפ, "Retail Therapy" ו-"Cold Shoulder".
ב-25 בפברואר 2022, המיקסטייפ 23 יצא לאור.
לאחר ששר אותו לראשונה בהופעות והציג אותו ברשתות החברתיות, הסינגל "Doja" יצא לאור ב-21 ביולי 2022, לצד וידאו קליפ שהופק על ידי קול בנט. הוא היה לשיר שהגיע למקום הגבוה ביותר במצעדים בכל הקריירה שלו, כאשר נכנס למצעד הסינגלים הבריטי במקום השני. בנוסף, השיר הגיע למקום השני במצעד השירים מתחת להוט 100 האמריקאי.
הוא נכלל ברשימה האירופאית פורבס 30Under30 לשנת 2023.
ב-23 במאי 2024 הוציא את הסינגל "Band4Band"' בהשתתפות ליל בייבי, שהגיע למקום ה-22 במצעד בילבורד הוט 100. באוקטובר 2024, הוכרז סנטרל סי ככותר נוסף לפסטיבל פרימוורה סאונד שיתקיים בספרד ביוני 2025, יחד עם צ'ארלי XCX, סברינה קרפנטר וצ'אפל רואן. בנובמבר 2024, סנטרל סי הכריז על תאריך הוצאת אלבום הבכורה שלו, Can't Rush Greatness, הצפוי לצאת ב-24 בינואר 2025 דרך קולומביה רקורדס. זהו אלבום האולפן המלא הראשון שלו מאז המיקסטייפ 23 שיצא ב-2023. הוא פרסם את הידיעה ברשתות החברתיות עם עטיפת האלבום. האלבום הוקלט במגוון מיקומים לאורך שנת 2024, ויכלול הפקות של מפיקים אורחים וכן הופעה של הראפר הבריטי דייב.
דיסקוגרפיה > אלבומי אולפן

2025: Can't Rush Greatness
דיסקוגרפיה > מיקסטייפים

| שם | פרטי האלבום | מיקומי שיא> בריטניה | מיקומי שיא> אוסטרליה | מיקומי שיא> צרפת | מיקומי שיא> גרמניה | מיקומי שיא> אירלנד | מיקומי שיא> איטליה | מיקומי שיא> הולנד | תארים |
| --- | --- | --- | --- | --- | --- | --- | --- | --- | --- |
| Wild West |  יצא לאור: 12 במרץ 2021  חברת תקליטים: Live Yours, וורנר מיוזיק גרופ  פורמט: הזרמת מוזיקה, הורדה דיגיטלית | 2 | 37 | — | — | 3 | 82 | 42 |  BPI: זהב |
| 23 |  יצא לאור: 25 בפברואר 2022  חברת תקליטים: Live Yours, וורנר מיוזיק גרופ  פורמט: סטרימינג, הורדה דיגיטלית | 1 | 6  | 9  | 57 | 3  | 19 | 6 |  BPI: כסף |
דיסקוגרפיה > סינגלים > כאמן מוביל

| שנה | שם | מיקומי שיא> בריטניה | מיקומי שיא> בריטניה R&B | מיקומי שיא> אוסטרליה | מיקומי שיא> צרפת | מיקומי שיא> אירלנד | מיקומי שיא> הולנד | מיקומי שיא> ניו זילנד | מיקומי שיא> שוודיה | מיקומי שיא> ארצות הברית Bub. | מיקומי שיא> עולמי | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| 2020 | "Molly" | — | — | — | — | — | — | — | — | — | — |  | לא מתוך אלבום |
| 2020 | "Day in the Life" | 44 | 29 | — | — | 96 | — | — | — | — | — |  BPI: כסף  ARIA: זהב | Wild West |
| 2020 | "Loading" | 19 | 8 | — | — | 39 | — | — | — | — | — |  BPI: פלטינה  ARIA: פלטינה  MC: זהב | Wild West |
| 2021 | "Pinging (6 Figures)" | 44 | 25 | — | — | — | — | — | — | — | — |  | Wild West |
| 2021 | "Commitment Issues" | 9 | 3 | — | — | 24 | — | — | — | — | — |  BPI: זהב  ARIA: זהב | Wild West |
| 2021 | "The Great Escape" (עם בלאנקו) | 62 | 32 | — | — | — | — | — | — | — | — |  | לא מתוך אלבום |
| 2021 | "Meant to Be" (עם סטיי פלי גט ליזי ופרדו) | 17 | 7 | — | — | 50 | — | — | — | — | — |  | לא מתוך אלבום |
| 2021 | "Little Bit of This" | 34 | 9 | — | — | 94 | — | — | — | — | — |  | לא מתוך אלבום |
| 2021 | "Obsessed with You" | 4 | 1 | 30 | 45 | 16 | 56 | — | 70 | — | — |  BPI: פלטינה  ARIA: פלטינה  MC: זהב  SNEP: זהב | 23 |
| 2021 | "Daily Duppy" (עם GRM Daily) | 35 | 12 | — | — | 65 | — | — | — | — | — |  | לא מתוך אלבום |
| 2022 | "Retail Therapy" | 21 | 7 | — | — | 43 | — | — | — | — | — |  | 23 |
| 2022 | "Cold Shoulder" | 25 | 9 | — | — | 45 | — | — | — | — | — |  | 23 |
| 2022 | "Khabib" | 22 | 9 | — | — | 43 | — | — | — | — | — |  | 23 |
| 2022 | "Doja" | 2 | 1 | 3  | 8  | 5 | 5 | 1 | 5 | 12 | 19 |  BPI: כסף  RMNZ: זהב  SNEP: זהב | TBA |
| 2022 | "LA Leakers Freestyle" | 40 | 15 | — | — | 78  | — | — | — | — | — |  | לא מתוך אלבום |
| 2023 | "On The Radar Freestyle" (עם דרייק) | — | — | — | — | — | — | — | — | — | — |  | לא מתוך אלבום |
הסימן "—" מציין שהסינגל לא יצא לאור או לא זכה להיכנס למצעד במדינה זו.
דיסקוגרפיה > סינגלים > כאמן משתתף

| שנה | שם | מיקומי שיא> בריטניה | מיקומי שיא> אירלנד | מיקומי שיא> איטליה | תארים | אלבום |
| --- | --- | --- | --- | --- | --- | --- |
| 2019 | "Back2Back" (קאירו קיז בהשתתפות סנטרל סי) | — | — | — |  | לא מתוך אלבום |
| 2021 | "Movie" (רונדודאסוסה בהשתתפות סנטרל סי ו-Nko) | — | — | 26 |  | לא מתוך אלבום |
| 2021 | "Measure of a Man" (FKA Twigs בהשתתפות סנטרל סי) | — | — | — |  | פסקול "קינגס מן: ההתחלה" |
| 2021 | "Overseas" (D-Block Europe בהשתתפות סנטרל סי) | 6 | 33 | — |  BPI: פלטינה |  |
הסימן "—" מציין שהסינגל לא יצא לאור או לא זכה להיכנס למצעד במדינה זו.
דיסקוגרפיה > שירים אחרים במצעדים

| שנה | שם | מיקומי שיא> בריטניה | מיקומי שיא> אירלנד | מיקומי שיא> איטליה | מיקומי שיא> ניו זילנד | תארים | אלבום |
| --- | --- | --- | --- | --- | --- | --- | --- |
| 2021 | "6 for 6" | 16 | 32 | — | 24 |  BPI: כסף | Wild West |
| 2022 | "Straight Back to It" | 25 | 55  | — | 17 |  | 23 |
| 2022 | "Eurovision" (בהשתתפות רונדודאסוסה, בייבי גאנג, A2 Anti,  מוראד, בני ג'וניור, Ash 22 ופריז קורלון) | — | — | 57 | — |  | 23 |
דיסקוגרפיה > הופעות אורח

| שנה | שם | אמנים | אלבום |
| --- | --- | --- | --- |
| 2016 | "Spirt Bomb (Remix)" | AJ Tracey,‏ דייב,‏ Skitz,‏ Drifter,‏ Capo Lee,‏ Cadell,‏ Merky ACE,‏ Trims,‏ PK | לא מתוך אלבום |
| 2021 | "Bad Habits (Fumez The Engineer Remix)" | אד שירן, טיאן ויין, Fumez the Engineer | לא מתוך אלבום |
| 2021 | "Startn Up" | OhGeesy | Geezyworld |
פרסים ומועמדויות

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2022 | פרסי המוזיקה הבריטית | האמן החדש הטוב ביותר |  | מועמדות |
| 2022 | פרסי המוזיקה הבריטית | אמן ההיפ הופ/ראפ/גריים הבריטי הטוב ביותר |  | מועמדות |
| 2022 | פרסי המוזיקה הבריטית | סינגל השנה הבריטי | "Obsessed with You" | מועמדות |
| 2023 | פרסי המוזיקה הבריטית | אמן השנה הבריטי |  | מועמדות |
| 2023 | פרסי המוזיקה הבריטית | אמן ההיפ הופ/גריים/ראפ הבריטי הטוב ביותר |  | מועמדות |
| 2023 | פרסי אייבור נובלו | פזמונאי השנה |  | מועמדות |
| 2023 | פרסי ה-BET | האמן הבינלאומי הטוב ביותר |  | מועמדות |
| 2023 | פרסי ההיפ הופ של ה-BET | אמן ההיפ הופ הפורץ הטוב ביותר |  | מועמדות |
| 2023 | פרסי ההיפ הופ של ה-BET | הפלואו הבינלאומי הטוב ביותר |  | מועמדות |
| 2023 | פרסי המוזיקה של MTV אירופה | ההיפ הופ הטוב ביותר |  | מועמדות |
| 2023 | פרסי המוזיקה של MTV אירופה | האמן הטוב ביותר – בריטניה ואירלנד |  | מועמדות |
| 2023 | פרסי המוזיקה של MTV אירופה | שיתוף הפעולה הטוב ביותר | "Sprinter" (עם דייב) | מועמדות |
| 2024 | פרסי המוזיקה הבריטית | שיר השנה | "Let Go" | מועמדות |
| 2024 | פרסי המוזיקה הבריטית | שיר השנה | "Sprinter" (עם דייב) | מועמדות |
| 2024 | פרסי המוזיקה הבריטית | אמן השנה הבריטי |  | מועמדות |
| 2024 | פרסי המוזיקה הבריטית | אמן ההיפ הופ/גריים/ראפ הטוב ביותר |  | מועמדות |
| 2024 | פרס המוזיקה של MTV אירופה | ההיפ הופ הטוב ביותר |  | מועמדות |
| 2024 | פרס המוזיקה של MTV אירופה | האמן הטוב ביותר בבריטניה ואירלנד |  | מועמדות |
פאול וולפסקהל

| --- | --- |

פאול פרידריך וולפסקהל
 לידה:  30 ביוני 1856  דרמשטאדט, הסן
 פטירה:  13 בספטמבר 1906 (בגיל 50) הקיסרות הגרמנית דרמשטאדט, הסן, גרמניה
 שם לידה:  Paul Friedrich Wolfskehl 
 ענף מדעי:  מתמטיקה
 מקום מגורים:  הדוכסות הגדולה של הסן
 מקום לימודים:  האוניברסיטה הטכנית בדרמשטאדט 
 מוסדות:  האוניברסיטה הטכנית בדרמשטאדט 
 תרומות עיקריות
 ידוע בשל פרס וולפסקהל
 
פאול פרידריך ווֹלְפְסקֵהל (לעיתים וולפסקל; בגרמנית: Paul Friedrich Wolfskehl;‏ 30 ביוני 1856, דרמשטאדט – 13 בספטמבר 1906, שם) היה תעשיין יהודי-גרמני ומתמטיקאי חובב. נודע כמייסד פרס וולפסקהל – 100,000 מארק גרמני שיועדו לאדם שיוכיח את המשפט האחרון של פרמה.
חייו

פאול היה בנו הצעיר של הבנקאי היהודי יוזף קארל תיאודור וולפסקהל (1814–1863) ושל יוהאנה, בתו של בנקאי החצר בשטוטגרט, נתן וולף קאולה (Kaula). אחיו הבכור, וילהלם אוטו וולפסקהל (1841–1907), היה משפטן. וילהלם לקח על עצמו את ניהול הבנק המשפחתי לאחר מות אביהם, ואילו פאול החל בשנת 1875 לימודי רפואה בלייפציג, טיבינגן והיידלברג, שם התמחה באופתלמולוגיה. בזמן זה החל לגלות סימפטומים של טרשת נפוצה, ובעטיה עזב את לימודי הרפואה והחל ללמוד מתמטיקה בבון ומשנת 1881 באוניברסיטת ברלין, שם למד בין היתר תורת המספרים אצל ארנסט אדוארד קוּמר (Kummer). וולפסקהל, שכבר הוסמך כדוקטור לרפואה, לא כתב דיסרטציה במתמטיקה. בשנת 1887 עשה הביליטציה באוניברסיטה הטכנית של דרמשטאדט (TU Darmstadt), ושם הרצה גם על תורת המספרים.
בסביבות שנת 1890 כרע תחת עול המחלה ונאלץ לחדול מלהרצות, אך עם זאת הוסיף לפרסם כמה מאמרים מתמטיים קצרים. ב-1903 הסכים לשידוך שארגנה משפחתו, אך הזיווג לא עלה יפה. לקראת מותו, ב-1905 ציווה 100,000 מרקים כפרס שיינתן למי שיוכיח את המשפט האחרון של פרמה.
נפטר ב-1906.
אחיינו (בן אחיו וילהלם אוטו) היה הסופר, המשורר והמתרגם הנודע קארל וולפסקהל.
פרס וולפסקהל

גרסה רומנטית המסבירה את הפרס נמסרה על ידי המתמטיקאי אלכסנדר אוסטרובסקי. וולפסקהל נדחה בחיזוריו אחרי עלמה צעירה. כיוון שלא מצא טעם לחיים ללא אהבתה, החליט להתאבד בירייה לראשו. הוא הסדיר את ענייניו, קבע את תאריך מותו וקבע כי שעת המוות תהיה חצות בדיוק. כיוון שהיה אדם שיטתי ומסודר סיים את הכנותיו כמה שעות מוקדם מן הרגיל ולכן החליט להעביר את שעותיו האחרונות בספרייתו בקריאת פרסומים מתמטיים. בשעה שעבר על מאמרו של קומר המסביר את טעותם של אוגוסטן לואי קושי וגבריאל לאמה בניסיונם להוכיח את המשפט האחרון של פייר דה פרמה, נתקל בנימוק מוקשה. עד שהצליח ליישב לעצמו את הנקודה, חלפה שעת חצות ותשוקתו של וולפסקהל לחיים ניצתה מחדש.
בצוואתו הקצה וולפסקהל 100,000 מרקים לאדם שיוכיח את המשפט האחרון של פרמה, והקציב מאה שנה למתן ההוכחה (אך לו היה מוכח שהמשפט אינו נכון, המפריך לא היה מקבל מאומה). עם מותו ב-13 בספטמבר 1906 הפכה הזכייה בפרס וולפסקהל למטרתם של מתמטיקאים חובבים רבים. כל ההוכחות שנשלחו אל ועדת הפרס באוניברסיטת גטינגן, שבראשה עמד המתמטיקאי אדמונד לנדאו, נמצאו שגויות. כדי לענות לפונים הרבים הכין לנדאו שבלונה של מכתב שהכיל את מספרי העמוד והשורה בהם נמצאה הטעות הראשונה. מרטין גרדנר מספר על שיטות יצירתיות אף יותר כגון שליחת המכתב בחזרה לפונה והפניה לחובב הקודם ששלח מכתב כבר-סמכא בנושא, או התשובה "יש לי הפרכה נפלאה להוכחה שלך, אבל לרוע המזל הנייר הזה צר מלהכילה". בסופו של דבר ניתן הפרס לאנדרו ויילס ב-1997, כ-11 שנה לפני מועד פקיעת הפרס.
ראו גם

השערת ביל - אנדרו ביל הוא בנקאי מדאלאס שמציע פרס של מיליון דולר למי שיוכיח את "השערת ביל", שהיא הכללה של המשפט האחרון של פרמה.
לקריאה נוספת

סיימון סינג, המשפט האחרון של פרמה, הוצאת ידיעות אחרונות, 2000.
מנוחה ונחלה

חברי "מנוחה ונחלה" עם מפת הנחלות של רחובות, 1890. מימין לשמאל: מתתיהו כהן, אליהו זאב לוין אפשטיין, זאב גלוסקין, אליעזר קפלן
מנוחה ונחלה הייתה  חברה להתיישבות שנוסדה בז' באדר תר"ן (1890) על ידי קבוצה של חובבי ציון, בוורשה שבפולין בראשות אליהו זאב לוין אפשטיין וזאב גלוסקין, אשר היו נציגיה בארץ במטרה להקים בארץ ישראל מושבה שלא תהיה תלויה בתמיכת הברון רוטשילד, כלומר, מושבה עצמאית מבחינה כלכלית, פוליטית וחברתית. חברי האגודה קנו 10,600 דונם מאדמות דרומית לראשון לציון, מידי יהושע חנקין, שקנה אותה מידי אנטון רוק, סוחר ערבי נוצרי מיפו, והקים את המושבה רחובות יחד עם אבות הרעיון: אהרן אייזנברג, יהושע חנקין, אברהם דונדיקוב ולוין אפשטיין. לאחר התבססות המושבה רחובות, עלו רוב חברי האגודה לארץ ישראל.
שם החברה נגזר מפסוק מספר דברים: ”כִּי לֹא בָאתֶם עַד עָתָּה אֶל הַמְּנוּחָה וְאֶל הַנַּחֲלָה אֲשֶׁר ה' אֱלֹהֶיךָ נֹתֵן לָךְ” (י"ב, ט). אחד מהרחובות המרכזיים בעיר הוא 'רחוב מנוחה ונחלה' (נהגה בדרך כלל במלעיל), על שם החברה.
ראשית דרכה

תחילתה של האגודה בשנת 1889 בוורשה כאגודה של חובבי ציון וחבריה נמנו עם שכבה חברתית-כלכלית של מעמד בינוני. רובם היו סוחרים ואנשי עסקים. הבולטים שבהם הצטרפו לאגודת הסתרים "בני משה", שאחד העם היה מנהיגה הרוחני.